Palazzo Venezia
Palazzo Venezia, den første større civile renæssancebygning i Rom, påbegyndt 1455 formentlig af Leon Battista Alberti for kardinal Pietro Barbo, den senere pave Paul 2.
Siden var Palazzo Venezia paveresidens og ambassade for Venezia og (fra 1797) Østrig, men blev 1916 overtaget af den italienske stat og anvendtes 1929-43 som residens af Benito Mussolini, der havde arbejdsværelse i Sala del Mappamondo og holdt taler fra balkonen mod Piazza Venezia.
Den borglignende bygning huser Museo Nazionale del Palazzo di Venezia med europæisk kunst og kunsthåndværk.
Læs mere om Rom.